Licej

Licej ili Liceum (Λύκειον, Likejon) je bio gimnazium u antičkoj Atini, najpoznatiji jer se vezuje za Aristotela i njegovu istoimenu školu. Liceum je rodno mesto zapadne nauke i filozofije. Zgrada odnosno zdanje škole je dobilo ime po hramu posvećenom Apolonu Likijskom i potiče pre 6. veka pne., dok je Aristotel osnovao svoju poznatu školu tek 335. pne. Školu je opustošio rimski general Lucije Kornelije Sula (Lucius Cornelius Sulla) 86. pne. Nije poznato kada se ugasio rad škole, ali je lokacija škole ostala prekrivena maglom vekova sve do 1996. kada je slučajno otkrivena tokom priprema temelja za novi Muzej savremene umetnosti. Povezano Beogradski Licej